Komisijas Regula (EK) Nr. 142/2003 (2003. gada 27. janvāris), ar ko pārtrauc drošības procedūru, kura attiecas uz dažiem tērauda izstrādājumiem, un ar ko paredz dažu nodokļu atmaksāšanu



Oficiālais Vēstnesis L 023 , 28/01/2003 Lpp. 0009 - 0017

CS.ES Nodaļa 11 Sējums 46 Lpp. 6 - 14

ET.ES Nodaļa 11 Sējums 46 Lpp. 6 - 14

HU.ES Nodaļa 11 Sējums 46 Lpp. 6 - 14

LT.ES Nodaļa 11 Sējums 46 Lpp. 6 - 14

LV.ES Nodaļa 11 Sējums 46 Lpp. 6 - 14

MT.ES Nodaļa 11 Sējums 46 Lpp. 6 - 14

PL.ES Nodaļa 11 Sējums 46 Lpp. 6 - 14

SK.ES Nodaļa 11 Sējums 46 Lpp. 6 - 14

SL.ES Nodaļa 11 Sējums 46 Lpp. 6 - 14



Komisijas Regula (EK) Nr. 142/2003 (2003. gada 27. janvāris), ar ko pārtrauc drošības procedūru, kura attiecas uz dažiem tērauda izstrādājumiem, un ar ko paredz dažu nodokļu atmaksāšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 22. decembra Regulu (EK) Nr. 3285/94 par kopējiem importa noteikumiem un Regulas (EK) Nr. 518/94 atcelšanu [1], kurā jaunākie grozījumi izdarīti ar Padomes Regulu (EK) Nr. 2474/2000 [2], un jo īpaši tās 7. pantu, ņemot vērā Padomes 1994. gada 7. marta Regulu (EK) Nr. 519/94 par kopējo kārtību, kas piemērojama importam no dažām trešām valstīm, un kura atceļ Regulas (EEK) Nr. 1765/82, (EEK) Nr. 1766/82 un (EEK) 3420/83 [3], un kurā jaunākie grozījumi izdarīti ar Regulu (EK) Nr. 1138/98 [4], un jo īpaši tās 6. pantu, pēc apspriedēm ar Padomdevēju komiteju, kas izveidota, ievērojot attiecīgi Regulas (EK) Nr. 3285/94 un Regulas (EK) Nr. 519/94 4. pantu, tā kā: PROCEDŪRA (1) Atsevišķas dalībvalstis ("attiecīgās dalībvalstis") 2002. gada 6. martā informēja Komisiju, ka importa tendences rada nepieciešamību pieņemt drošības pasākumus, iesniedza informāciju, kurā ietvēra pieejamos pierādījumus, kas iegūti, pamatojoties uz Regulas (EK) Nr. 3285/94 10. pantu un Regulas (EK) Nr. 519/94 8. pantu, un Komisijai lūdza piemērot pagaidu drošības pasākumus un uzsākt drošības izmeklēšanu. (2) Attiecīgās dalībvalstis apgalvoja, ka nesen ir ievērojami palielinājušies atsevišķu tērauda izstrādājumu importa apjomi un ka ASV tirgus slēgšana, ko radīja ASV tirdzniecības aizsardzības pasākumi, ne tikai liedza Kopienas ražotājiem svarīgu viņu eksporta noieta tirgu, bet arī radīja nosacījumus milzīgai tērauda tirdzniecības novirzīšanai no ASV uz Eiropas Kopienu ("Kopiena"). Viņi apgalvoja, ka tērauds, kas paredzēts Amerikas Savienotajām Valstīm, tiktu novirzīts uz Kopienu. Tādēļ jau tā augstais lētā importa līmenis vēl krasāk palielinātos, saasinot jau tā nopietnos Kopienas tērauda tirgus traucējumus, kuri radās iepriekšējā importa palielinājuma dēļ un draudēja ar nopietnu kaitējumu Kopienas ražotājiem. (3) Attiecīgās dalībvalstis norādīja, ka Kopienas ražotāji ir iesnieguši vajadzīgo informāciju, un steidzināja Kopienas drošības pasākumu pieņemšanu, jo katra aizkavēšanās to pieņemšanā radītu kaitējumu, ko būtu grūti novērst. (4) Komisija informēja visas dalībvalstis par iespējamo stāvokli un apspriedās ar tām par importa noteikumiem un nosacījumiem, importa apjoma attīstību un tās nopietno kaitējumu vai draudiem katrai no attiecīgajām nozarēm, un dažādajiem ekonomikas un tirdzniecības stāvokļa aspektiem attiecībā uz konkrētajiem Kopienas izstrādājumiem. (5) Komisija 2002. gada 28. martā sāka izmeklēšanu saistībā ar nopietnu kaitējumu vai tāda kaitējuma draudiem Kopienas ražotājiem, kuri ražo dažiem importētajiem tērauda izstrādājumiem līdzīgus vai tieši konkurējošus izstrādājumus. Tas divdesmit viens tērauda izstrādājums, uz ko attiecas izmeklēšana, ir šāds: 1) neleģēti karsti velmēti ruļļi, 2) neleģētas karsti velmētas loksnes, 3) neleģētas karsti velmētas šauras sloksnes, 4) leģēti karsti velmēti plakani izstrādājumi, 5) auksti velmētas loksnes, 6) elektriskās loksnes (izņemot GOES), 7) ar metālu pārklātas loksnes, 8) loksnes ar organisku pārklājumu, 9) skārda velmētavu izstrādājumi, 10) quarto loksnes, 11) plati velmētās joslas, 12) neleģēti šķirņu velmējumi un vieglie profili, 13) leģēti šķirņu velmējumi un vieglie profili, 14) stiegras, 15) nerūsējošā tērauda stieņi un vieglie profili, 16) nerūsējošā tērauda stiepļu stieņi, 17) nerūsējošā tērauda stieple, 18) veidgabali (< 609,6 mm), 19) atloki (izņemot nerūsējošā tērauda), 20) gāzes vadi un 21) dobi profili. (6) Tajā pašā dienā, pamatojoties uz informāciju, ko ievāca un pārbaudīja pirms izmeklēšanas uzsākšanas, 15 tērauda izstrādājumiem, uz kuriem attiecās izmeklēšana, piemēroja pagaidu pasākumus. Tie ir izstrādājumi Nr. 1, 2, 3, 4, 5, 6, 9, 10, 11, 12, 13, 14, 17, 18 un 19, kā minēts iepriekš 5. apsvērumā. (7) Komisija veica pilnu izmeklēšanu attiecībā uz katru izstrādājumu no šā 21. Komisija oficiāli informēja ražotājus eksportētājus un importētājus, kā arī attiecīgās tos pārstāvošās asociācijas, eksportētājvalstu pārstāvjus un Kopienas ražotājus. Komisija nosūtīja anketas visām šīm pusēm, kā arī tām, kas pieteicās termiņā, kas bija noteikts paziņojumā par izmeklēšanas uzsākšanu. Ievērojot Padomes Regulas (EK) Nr. 519/94 5. pantu un Padomes Regulas (EK) Nr. 3285/94 6. pantu, Komisija deva tieši ieinteresētajām pusēm iespēju rakstiski darīt zināmu savu viedokli, kā arī lūgt, lai tās uzklausa. (8) Atsevišķi ražotāji eksportētāji, Kopienas ražotāji, importētāji un lietotāji, to attiecīgās asociācijas, kā arī trešo valstu valdības rakstiski iesniedza savas atsauksmes. Šādu iespēju saņēma visas ieinteresētās puses, kuras noteiktajā termiņā lūdza iespēju būt uzklausītām, un norādīja, ka procedūras rezultāti var tās ietekmēt un ka ir īpaši iemesli, kādēļ tās būtu jāuzklausa. Ieinteresēto pušu iesniegtās mutiskās un rakstiskās atsauksmes izskatīja un vajadzības gadījumā ņēma vērā, izdarot galīgos atzinumus. Komisija ievāca un pārbaudīja visu informāciju, ko tā uzskatīja par vajadzīgu galīgās noskaidrošanas nolūkā. Pārbaudes klātienē veica 30 Kopienas ražotāju, 12 ražotāju eksportētāju un divu importētāju telpās. (9) Izmeklēšanas rezultāti attiecībā uz izstrādājumiem Nr. 1, 2, 3, 4, 5, 18 un 19 ir norādīti Komisijas Regulā (EK) Nr. 1694/2002 [5], ar ko piemēroja galīgos drošības pasākumus attiecībā uz šiem izstrādājumiem, bet izmeklēšanas rezultāti attiecībā uz izstrādājumiem Nr. 6, 7, 8, 11, 12, 13, 15, 16, 17, 20 un 21 ir norādīti Komisijas Regulā (EK) Nr. 1695/2002 [6], ar ko pārtrauca drošības procedūras attiecībā uz šiem izstrādājumiem, izveidoja uzraudzības sistēmu attiecībā uz dažiem tērauda izstrādājumiem un paredzēja dažu nodokļu atmaksāšanu. (10) Komisija 2002. gada septembrī saņēma jaunu informāciju par izstrādājumiem Nr. 9, 10 un 14, saskaņā ar kuru 2002. gadā importa apjomi bija daudz lielāki nekā 2001. gadā un Kopienas ražotāji 2002. gadā cieta finanšu zaudējumus, kā arī samazinājās tirdzniecības apjoms. Tādēļ Komisija uzskatīja par lietderīgu turpināt izmeklēšanu attiecībā uz šiem izstrādājumiem. Šajā sakarā Komisija 2002. gada 11. decembrī izdeva paziņojumu [7], kurā teikts, ka tajā aprakstītajos ārkārtējos apstākļos termiņu, kad jāpabeidz drošības izmeklēšanas attiecībā uz šiem izstrādājumiem, pagarina no 2002. gada 27. decembra līdz 2003. gada 27. februārim. Komisija no Kopienas ražotājiem un eksportētājiem uz Kopienu ievāca un pārbaudīja papildu informāciju, kuru tā uzskatīja par vajadzīgu, kā arī veica papildu pārbaudes klātienē 14 Kopienas ražotāju telpās. Šīs izmeklēšanas tagad ir pabeigtas, un to rezultāti attiecībā uz izstrādājumiem Nr. 9, 10 un 14 ir norādīti turpmāk. IZMEKLĒŠANU REZULTĀTI Izstrādājums Nr. 9: skārda velmētavu izstrādājumi Attiecīgais izstrādājums (11) Attiecīgais izstrādājums ir daži plakani dzelzs vai neleģētā tērauda velmējumi: - ruļļos, neplaķēti, nepārklāti, pēc aukstās velmēšanas tālāk neapstrādāti vai - pārklāti ar alvu, hroma oksīdiem vai hromu un hroma oksīdiem, krāsoti, lakoti vai pārklāti ar plastmasu vai ar dažām citām vielām. (12) Attiecīgo izstrādājumu (šeit turpmāk– "skārda velmētavu izstrādājumi") pašlaik klasificē ar KN kodiem 72091899, 72101110, 72101190, 72101211, 72101219, 72101290, 72105010, 72105090, 72107031, 72109033, 72112351, 72121010, 72121091, 72121093, 72121099, 72124010, 72124095. (13) Skārda velmētavu izstrādājumus ražo, auksti velmējot dzelzs vai neleģētā tērauda loksnes un attiecīgi krāsojot, lakojot vai pārklājot tos ar alvu vai citiem materiāliem. Tos galvenokārt izmanto, lai ražotu skārda kannas un cita veida iesaiņojumus. Importa apjoma pieaugums (14) Komisija izanalizēja attiecīgā izstrādājuma importu laika posmā no 1997. gada līdz 2001. gadam absolūtajā izteiksmē un attiecībā pret pārdošanai paredzēto produkciju un Kopienas kopprodukciju, ieskaitot izmantošanu pašu vajadzībām ( "kopprodukcija" ). Komisija izanalizēja arī importa attīstības gaitu 2002. gadā gan absolūtā, gan relatīvā izteiksmē. Šajā tabulā parādīta šī attīstība par katru gadu laikā no 1997. gada līdz 2001. gadam. Par 2002. gadu tabulā līdzās provizoriskajam aprēķinam visam gadam parādīts faktiskais imports līdz jūnijam. Izstrādājums Nr. 9 Skārda velmētavu izstrādājumi Patēriņš | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 3947987 | 4147807 | 3932959 | 4249024 | 3889003 | 4006821 | 2109939 | Dati par importu | | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 338999 | 479313 | 616680 | 536302 | 524836 | 547780 | 299709 | Pieauguma koeficients (%) | | 41,4 | 28,7 | -13,0 | -2,1 | 4,4 | | Tirgus daļa (%) | 8,6 | 11,6 | 15,7 | 12,6 | 13,5 | 13,7 | 14,2 | Attiecība starp importu un kopprodukciju (%) | 7,5 | 10,1 | 14,4 | 11,4 | 12,1 | 12,4 | 12,9 | Attiecība starp importu un pārdoto produkciju (%) | 7,5 | 10,3 | 14,5 | 11,5 | 12,2 | 12,6 | 13,2 | Vienības cenas (EUR par tonnu) | nav datu | 583 | 539 | 676 | 596 | 550 | 557 | | 1998/1997 | 1999/1998 | 2000/1999 | 2001/2000 | 2002/2001 | Apjoms kā mainīgais vidējais lielums (tonnas) | 409156 | 547997 | 576491 | 530569 | 536308 | (15) Laikā no 1997. gada līdz 1999. gadam attiecīgā izstrādājuma imports absolūtajā izteiksme pieauga par 80 %, bet tad laikā no 1999. gada līdz 2001. gadam samazinājās par 15 %. 2002. gadā imports pieauga par 4 %. Attiecībā pret kopprodukciju un pārdošanai paredzēto produkciju imports pieauga no apmēram 7,5 % 1997. gadā līdz apmēram 14,5 % 1999. gadā. 2000. gadā tas samazinājās līdz apmēram 11,5 %, bet 2001. gadā atkal pieauga. 2002. gadā imports attiecībā pret kopprodukciju un pārdošanai paredzēto produkciju pieauga, bet bija mazāks nekā 1999. gadā. Slēdziens (16) Ņemot vērā importa samazināšanos laikā no 1999. gada līdz 2001. gadam gan absolūtā, gan relatīvā izteiksmē un neatkarīgi no importa pieauguma 2002. gadā, nevar konstatēt, ka nesenā pagātnē ir noticis pēkšņs, straujš un nozīmīgs importa pieaugums. Tāpēc Komisija secina, ka galvenais nosacījums galīgo drošības pasākumu pieņemšanai nav izpildīts. Izstrādājums Nr. 10: quarto loksnes Attiecīgais izstrādājums (17) Attiecīgais izstrādājums ir: daži neplaķēti, nepārklāti, ruļļos netīti, pēc karstās velmēšanas tālāk neapstrādāti plakani dzelzs vai neleģētā tērauda velmējumi: - kas nav ar reljefu rakstu, kas ir 600 mm plati vai platāki un kas ir biezāki par 10 mm, un ko pašlaik klasificē ar KN kodiemex72085130 (TARIC kods 7208513010), ex72085150 (TARIC kods 7208515010), ex72085191 (TARIC kods 7208519110), ex72085199 (TARIC kods 7208519910), vai kas ir 2050 mm plati vai platāki un 4,75 mm biezi vai biezāki, bet ne biezāki par 10 mm, un ko pašlaik klasificē ar KN koduex72085291 (TARIC kods 7208529110), vai - kas ir 600 mm plati vai platāki un kas ir tālāk apstrādāti pēc karstās velmēšanas, un ko pašlaik klasificē ar KN kodiem 72089010 un 72089090, daži 600 mm plati vai platāki plakani dzelzs vai neleģētā tērauda velmējumi, kas ir plaķēti, pārklāti, bet ne ar alvu, svinu (ieskaitot cinkoto skārdu), cinku, hroma oksīdiem vai hromu un hroma oksīdiem, vai alumīniju, krāsoti, lakoti vai pārklāti ar plastmasu, kas nav pārklāti ar sudrabu, zeltu, platīnu vai emalju, kas pēc virsmas apstrādes, arī plaķēšanas, nav tālāk apstrādāti, vai tikai sagriezti fasonprofilos, kas nav taisnstūrveida (arī kvadrātveida), plaķēti (EOTK), ko pašlaik klasificē ar KN kodu 72109031, un daži 600 mm plati vai platāki plakani velmējumi no leģētā tērauda (izņemot nerūsējošā tērauda), kas nav elektrotehniskais silīcijtērauds vai ātrgriezējtērauds, - kas pēc karstās velmēšanas nav tālāk apstrādāti, nav tīti ruļļos, nav plānāki par 4,75 mm (EOTK) un ko pašlaik klasificē ar KN kodiem 72254020 un 72254050, un - kas ir apstrādāti tālāk pēc karstās vai aukstās velmēšanas, kas nav pārklāti ar cinku, kas pēc virsmas apstrādes, arī plaķēšanas, nav tālāk apstrādāti vai tikai sagriezti fasonprofilos, kas nav taisnstūrveida (arī kvadrātveida) (EOTK) un ko pašlaik klasificē ar KN kodu 72259910. (18) Attiecīgo izstrādājumu ražo, velmējot tērauda plāksni no četrām pusēm. To plaši izmanto, arī kuģu būvē, mašīnbūvē un cauruļu ražošanai. Importa apjoma pieaugums (19) Komisija izanalizēja attiecīgā izstrādājuma importu laika posmā no 1997. gada līdz 2001. gadam absolūtajā izteiksmē un attiecībā pret pārdošanai paredzēto produkciju un Kopienas kopprodukciju, ieskaitot izmantošanu pašu vajadzībām ( "kopprodukcija" ). Komisija izanalizēja arī importa attīstības gaitu 2002. gadā gan absolūtā, gan relatīvā izteiksmē. Šajā tabulā parādīta šī attīstība par katru gadu laikā no 1997. gada līdz 2001. gadam. Par 2002. gadu tabulā līdzās provizoriskajam aprēķinam visam gadam parādīts faktiskais imports līdz jūnijam. Izstrādājums Nr. 10 Quarto loksnes Patēriņš | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 9198227 | 10069103 | 8207564 | 8699946 | 9045288 | 8411598 | 4552723 | Dati par importu Kopējais imports | | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 1811787 | 2285468 | 1423355 | 1173890 | 1715357 | 1453445 | 775131 | Pieauguma koeficients (%) | | 26,1 | -37,7 | -17,5 | 46,1 | -15,3 | -17,3 | Tirgus daļa (%) | 19,7 | 22,7 | 17,3 | 13,5 | 19,0 | 17,3 | 17,0 | Attiecība starp importu un kopprodukciju (%) | 16,6 | 20,4 | 14,7 | 11,5 | 17,0 | 15,3 | 16,4 | Attiecība starp importu un pārdoto produkciju (%) | 19,7 | 24,3 | 17,9 | 13,3 | 19,7 | 18,1 | 19,3 | Vienības cenas (EUR par tonnu) | 269 | 330 | 268 | 320 | 323 | 332 | 330 | | 1998/1997 | 1999/1998 | 2000/1999 | 2001/2002 | 2002/2001 | Apjoms kā mainīgais vidējais lielums (tonnas) | 2048628 | 1854412 | 1298623 | 1444624 | 1584401 | (20) Attiecīgā izstrādājuma imports absolūtā izteiksmē pieauga no 1,8 miljoniem tonnu 1997. gadā līdz 2,3 miljoniem tonnu 1998. gadā, bet tad 2000. gadā samazinājās līdz 1,2 miljoniem tonnu un 2001. gadā atkal pieauga līdz 1,7 miljoniem tonnu. Lai gan laikā no 2000. gada līdz 2001. gadam imports ievērojami pieauga, šis pieaugums jāaplūko saistībā ar to, ka imports bija mazāks nekā 1997. un 1998. gadā. Paredzams, ka 2002. gadā imports samazināsies līdz 1,5 miljoniem tonnu. (21) Tās pašas vispārējās attīstības tendences vērojamas importa attiecībā pret kopprodukciju un pret pārdošanai paredzēto produkciju. Slēdziens (22) Ņemot vērā importa attīstības gaitu (un jo īpaši to, kanesenie importa līmeņi ir zemāki par 1997. un 1998. gada līmeni), nevar konstatēt, ka nesenā pagātnē ir noticis pēkšņs, straujš un nozīmīgs importa pieaugums. Tāpēc Komisija secina, ka galvenais nosacījums galīgo drošības pasākumu pieņemšanai nav izpildīts. Izstrādājums Nr. 14: stiegras Attiecīgais izstrādājums (23) Attiecīgais izstrādājums ir dzelzs vai neleģētā tērauda stieņi, kas nav apstrādāti tālāk pēc kalšanas, karstās velmēšanas, karstās stiepšanas vai karstās presēšanas, arī pēc velmēšanas liekti stieņi un stieņi ar velmēšanas procesā iegūtiem robojumiem, izciļņiem, rievām vai citām deformācijām vai kas ir liekti pēc velmēšanas. Attiecīgo izstrādājumu pašlaik klasificē ar KN kodiem 72142000 un 72149910. (24) Attiecīgo izstrādājumu ražo, izmantojot stieņus (pusfabrikāts), kurus karsti velmē līdz vajadzīgajam diametram. To galvenokārt izmanto nostiprināšanas darbiem celtniecības nozarē. Importa apjoma pieaugums (25) Komisija izanalizēja attiecīgā izstrādājuma importu laika posmā no 1997. gada līdz 2001. gadam absolūtajā izteiksmē un attiecībā pret pārdošanai paredzētoprodukciju un Kopienas kopprodukciju, ieskaitot izmantošanu pašu vajadzībām ("kopprodukcija"). Komisija izanalizēja arī importa attīstības gaitu 2002. gadā gan absolūtā, gan relatīvā izteiksmē. Šajā tabulā parādīta šī attīstība par katru gadu laikā no 1997. gada līdz 2001. gadam. Par 2002. gadu līdzās provizoriskajam aprēķinam visam gadam parādīts faktiskais imports līdz jūnijam. Izstrādājums Nr. 14 Stiegras Patēriņš | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 11343116 | 11879644 | 13101025 | 12866281 | 13227634 | 13680979 | 7134912 | Dati par importu Kopējais imports | | 1997 | 1998 | 1999 | 2000 | 2001 | Provizoriskais aprēķins 2002. gadam | 2002. gada janvāris – jūnijs | Apjoms (tonnas) | 476486 | 676765 | 1456082 | 1216116 | 1499580 | 1673218 | 816274 | Pieauguma koeficients (%) | | 42,0 | 115,2 | -16,5 | 23,3 | 11,6 | | Tirgus daļa (%) | 4,2 | 5,7 | 11,1 | 9,5 | 11,3 | 12,2 | 11,4 | Attiecība starp importu un kopprodukciju | 4,1 | 5,8 | 11,9 | 10,0 | 11,9 | 13,3 | 12,8 | Attiecība starp importu un pārdoto produkciju | 4,1 | 5,8 | 11,9 | 10,0 | 11,9 | 13,3 | 12,8 | Vienības cenas (EUR par tonnu) | 223 | 224 | 213 | 247 | 249 | 248 | 240 | | 1998/1997 | 1999/1998 | 2000/1999 | 2001/2000 | 2002/2001 | Apjoms kā mainīgais vidējais lielums (tonnas) | 576626 | 1066424 | 1336099 | 1357848 | 1586399 | (26) Attiecīgā izstrādājuma imports absolūtā izteiksmē pieauga no 0,5 miljoniem tonnu 1997. gadā līdz 1,5 miljoniem tonnu 1999. gadā, tad 2000. gadā tas samazinājās līdz 1,2 miljoniem tonnu, bet 2001. gadā atkal pieauga līdz 1,5 miljoniem tonnu. Šajā laika posmā tāpat pieauga arī importa attiecība pret kopprodukciju un pret pārdošanai paredzēto produkciju. 2002. gadā imports pieauga līdz 1,7 miljoniem tonnu. Nopietns kaitējums (27) Komisija pārbaudīja, vai importa pieaugums ir nodarījisnopietnu kaitējumu Kopienas ražotājiem. Apskatot laika posmu no 1997. gada līdz 2001. gadam, kā arī attīstības gaitu 2002. gadā, tika novēroti šādi fakti: - ražošanas jauda nedaudz samazinājās no 18,8 miljoniem tonnu 1997. gadā līdz 18,2 miljoniem tonnu 2001. gadā un arī 2002. gadā saglabāja 18,2 miljonu tonnu apjomu, - ražošana laikā no 1997. gada līdz 2001. gadam pieauga par 8 % līdz 12,6 miljoniem tonnu un 2002. gadā palika stabila (12,5 miljoni tonnu), - pārdošanas apjoms Kopienā laikā no 1997. gada līdz 2001. gadam pieauga par 9 %, 2001. gadā sasniedzot 12,7 miljonus tonnu. 2002. gadā pārdošanas apjoms palika stabils (12,8 miljoni tonnu), - Kopienas pārdošanas vienības cena nedaudz samazinājās 1997. un 1998. gadā, bet kopš tā laika tā ir nepārtraukti augusi, 2002. gadā sasniedzot EUR 253 par tonnu, kas, salīdzinot ar 1997. gadu, kopumā veido 5 % pieaugumu. 2002. gadā cenas pieauga vēl par 2 %, sasniedzot EUR 258 par tonnu, - vidējā importa cena nebija zemāka par Kopienas izstrādājuma vidējo cenu ne 2001. gadā (-3,4 %), ne 2002. gadā (-0,6 %), - Kopienas pārdošanas tīrā peļņa (%) laikā no 1997. gada līdz 2001. gadam pieauga no 0,5 % līdz 3,5 % un 2002. gadā turpināja pieaugt līdz 4,6 %, - Kopienas ražotāju tirgus daļa laikā no 1997. gada līdz 2001. gadam samazinājās no 96 % līdz 89 %, bet 2002. gadā līdz 88 %. Slēdziens (28) Lai gan laikā no 1997. gada līdz 2001. gadam Kopienas ražotāji ir zaudējuši tirgus daļu, kopumā Kopienas ražotāju stāvokļa ekonomiskie rādītāji nenorāda uz viņu stāvokļa vispārēju lejupslīdi. Rentabilitāte un vairums pārējo rādītāju pēdējā laikā tiešām liecina par pozitīvu attīstību. 2002. gadā Kopienas ražotāji atkal zaudēja tirgus daļu, bet rentabilitāte un vairums pārējo rādītāju liecināja par uzlabošanos, tādēļ kopumā viņu stāvoklis joprojām ir pozitīvs. (29) Lai gan ir pamats iebilst, ka imports ir pēkšņi, strauji un nozīmīgi pieaudzis, ņemot vērā to, ka Kopienas ražotāju stāvoklis kopumā nav nopietni pasliktinājies, kā arī zaudējumu rādītāju lielākās daļas pozitīvo attīstību 2001. gadā, kas turpinājās arī 2002. gadā, Komisija secina, ka galvenais nosacījums galīgo drošības pasākumu pieņemšanai nav izpildīts. NOBEIGUMA APSVĒRUMI (30) Komisija, ņemot vērā iepriekšminētos iemeslus, uzskata, ka nosacījumi galīgo drošības pasākumu piemērošanai attiecībā uz izstrādājumiem Nr. 9, 10 un 14 nav izpildīti. (31) Tādēļ drošības procedūra attiecībā uz šiem izstrādājumiem jāpārtrauc. Jāatmaksā jebkādi papildu nodokļi, kas saskaņā ar pagaidu pasākumiem samaksāti attiecībā uz šiem izstrādājumiem. (32) Šī regula neskar retrospektīvās uzraudzības sistēmu, kas izveidota saskaņā ar Komisijas Regulu (EK) Nr. 1695/2002, kura attiecas arī uz izstrādājumiem Nr. 9, 10 un 14, IR PIEŅĒMUSI ŠO REGULU. 1. pants Tiek pārtraukta drošības procedūra attiecībā uz izstrādājumiem Nr. 9, 10 un 14, kas sīkāk aprakstīti I pielikumā. 2. pants Jebkādas summas, kas samaksātas attiecībā uz papildu nodokļiem saskaņā ar pagaidu drošības pasākumiem, kas ieviesti ar Komisijas Regulu (EK) Nr. 560/2002 [8] attiecībā uz izstrādājumiem Nr. 9, 10 un 14, kas sīkāk aprakstīti I pielikumā, atmaksā iespējami īsā laikā. 3. pants Dalībvalstis un Komisija cieši sadarbojas, lai nodrošinātu šīs regulas ievērošanu. 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 27. janvārī Komisijas vārdā — Komisijas loceklis Pascal Lamy [1] OV L 349, 31.12.1994., 53. lpp. [2] OV L 286, 11.11.2000., 1. lpp. [3] OV L 67, 10.3.1994., 89. lpp. [4] OV L 159, 3.6.1998., 1. lpp. [5] OV L 261, 28.9.2002., 1. lpp. [6] OV L 261, 28.9.2002., 124. lpp. [7] OV C 308, 11.12.2002., 37. lpp. [8] OV L 85, 28.3.2002., 1. lpp. -------------------------------------------------- PIELIKUMS Izstrādājuma Nr. | Izstrādājums | KN kodi | 9 | Skārda velmētavu izstrādājumi | 72091899, 72101110, 72101190, 72101211, 72101219, 72101290, 72105010, 72105090, 72107031, 72109033, 72112351, 72121010, 72121091, 72121093, 72121099, 72124010, 72124095 | 10 | Quarto loksnes | 72085130, 72085150, 72085191, 72085199, 72085291, 72089010, 72089090, 72109031, 72254020, 72254050 un 72259910 | 14 | Stiegras | 72142000 un 72149910 | --------------------------------------------------